stanford-oval/wikipedia huggingface dataset:
R. L. Stine

| Robert Lawrence Stine |
| --- | --- |
 R.L. Stine vuonna 2019
Henkilötiedot
Syntynyt: 8. lokakuuta 1943 (ikä 81) Columbus, Ohio
Kansalaisuus:   Yhdysvallat
Ammatti:  kirjailija, toimittaja
Puoliso:  Jane Waldhorn
Kirjailija
Salanimi: Jovial Bob Stine
Äidinkieli: englanti
Tuotannon kieli: englanti
Tyylilajit:  Nuortenkirjallisuus, kauhu
Esikoisteos:  Blind Date
 Nimikirjoitus
Aiheesta muualla
rlstine.com
Löydä lisää kirjailijoitaKirjallisuuden teemasivulta
Robert Lawrence Stine (salanimi Jovial Bob Stine; s. 8. lokakuuta 1943 Columbus, Ohio, Yhdysvallat) on yhdysvaltalainen kirjailija.
Stine kirjoitti jo kymmenvuotiaana kavereilleen vitsi- ja sarjakuvakirjoja. Hän opiskeli Ohion valtionyliopistossa ja valmistuttuaan sieltä 1965 muutti New Yorkiin. Stine avioitui Jane Waldhornin kanssa 1969, ja heidän poikansa Matthew syntyi 1980.
Stine on tehnyt toimittajan töitä, ja hän oli kymmenen vuotta Bananas-huumorilehden päätoimittaja. Ensimmäisen teini-ikäisille suunnatun kauhukirjansa Blind Daten hän kirjoitti vuonna 1986. Stine on kirjoittanut myös salanimellä Jovial Bob Stine. Vuonna 1989 Stine aloitti Fear Street -sarjan ja kolme vuotta myöhemmin Goosebumps-sarjan. Goosebumps on maailman myydyimpiä nuortenkirjasarjoja. Vuonna 2008 Stine aloitti Kauhumaa-kauhukirjasarjan (Goosebumps HorrorLand), jossa esiintyvät myös jotkut Goosebumps-kirjoista tutut hahmot.
R. L. Stine on myös yksi aikojen menestyneimmistä nuortenkirjailijoista. Hänen kirjojaan on myyty yli 350 miljoonaa kappaletta.
Suomennetut teokset

Indiana Jones ja Kauhujen saaren kirous (Semic, 1987)
James Bond ja tappava tehtävä (Semic, 1987)
Vampyyrisiskokset:
Vampyyrisiskokset (Dangerous Girls, suom. 2005)
Yön maku (Dangerous Girls: The Taste of Night, suom. 2006)
Goosebumps-sarja
The Nightmare Room -sarja
Kauhumaa-sarja
Kirjallisuutta

Koski, Mervi: Ulkomaisia nuortenkertojia 1. BTJ, 2001.
Aiheesta muualla

WSOY (Arkistoitu – Internet Archive)
Scholastic (englanniksi)
http://www.rlstine.com/ (englanniksi)
Mari Viertola: Kauhuviihdettä nuorille[vanhentunut linkki]. Turun sanomat 1.8.2001.
Anna Heinilä: Kauhua käynnistysvaikeuksilla[vanhentunut linkki]. Turun sanomat 15.5.2005.
Katie Holmes

| Katie Holmes |
| --- | --- |
 Katie Holmes vuonna 2009
Henkilötiedot
Koko nimi:  Kate Noelle Holmes
Syntynyt: 18. joulukuuta 1978 (ikä 45) Toledo, Ohio, Yhdysvallat
Ammatti:  näyttelijä
Puoliso:  Tom Cruise (2006–2012)
Näyttelijä
Aktiivisena:  1997–
Merkittävät roolit:  Dawson’s Creek Go Phone Booth Batman Begins
Aiheesta muualla
IMDb 
Elonet
Kate Noelle ”Katie” Holmes (s. 18. joulukuuta 1978 Toledo, Ohio) on yhdysvaltalainen näyttelijä.
Tausta

Katie Holmes syntyi viisilapsisen perheen nuorimmaisena. Hänellä on kolme isosiskoa ja yksi isoveli. Holmes sai roomalaiskatolilaisen kasvatuksen. Holmesilla ei ollut nuorena kiinnostusta ryhtyä näyttelijäksi. 14-vuotiaana hän aloitti mallikoulun.
Ura näyttelijänä

Suurelle yleisölle Holmes tuli tutuksi Dawson’s Creek -teinidraamasarjasta, jota Suomessa esitti Nelonen. Hän on myös näytellyt muun muassa elokuvissa Aprilin juhlat (2003) ja Batman Begins (2005). Vuonna 2011 Holmes näytteli Jackie Kennedyä draamasarjassa Kennedyt (The Kennedys).
Yksityiselämä

Holmes kihlautui 17. kesäkuuta 2005 Pariisissa teiniaikojensa kaukoihastuksen ja idolinsa, näyttelijä Tom Cruisen kanssa. Holmes ja Cruise saivat ensimmäisen yhteisen lapsensa 18. huhtikuuta 2006. Suri-niminen tytär syntyi Los Angelesissa. Pari avioitui Italiassa 18. marraskuuta 2006. Pariskunta jätti erohakemuksen kesällä 2012. Aikaisemmin Holmes oli kihloissa näyttelijä Chris Kleinin kanssa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1997 | Jäämyrsky | The Ice Storm | Libbets Casey |
| 1998 | Julma totuus | Disturbing Behavior | Rachel Wagner |
| 1999 | Go | Go | Claire Montgomery |
| 1999 | Tappavat arvosanat | Teaching Mrs. Tingle | Leigh Ann Watson |
| 2000 | Wonder Boys | Wonder Boys | Hannah Green |
| 2000 | The Gift – Enne | The Gift | Jessica King |
| 2002 | Abandon | Abandon | Katie Burke |
| 2003 | Phone Booth | Phone Booth | Pamela McFadden |
| 2003 | Laulava salapoliisi | The Singing Detective | sairaanhoitajatar Mills |
| 2003 | Aprilin juhlat | Pieces of April | April Burns |
| 2004 | Irtiotto | First Daughter | Samantha Mackenzie |
| 2005 | Batman Begins | Batman Begins | Rachel Dawes |
| 2006 | Thank You for Smoking | Thank You for Smoking | Heather Holloway |
| 2008 | Mad Money – hulluna rahaa | Mad Money | Jackie Truman |
| 2010 | The Romantics | The Romantics | Laura |
| 2010 | The Extra Man | The Extra Man | Mary Powell |
| 2010 | Älä pelkää pimeää | Don’t Be Afraid of the Dark | Kim |
| 2011 | The Son of No One | The Son of No One | Kerry White |
| 2011 | Jack and Jill | Jack and Jill | Erin Sadelstein |
| 2014 | Days and Nights | Days and Nights | Alex |
2014: Miss Meadows
| 2014 | The Giver | The Giver | Jonasin äiti |
| 2015 | Touched with Fire | Touched with Fire | Carla |
| 2015 | Kultainen nainen | Woman in Gold | Pam Schoenberg |
| 2015 | Underdogs | Underdogs | Laura vanhempana (äänirooli) |
| 2016 | All We Had | All We Had | Rita Carmichael |
| 2017 | Logan Lucky | Logan Lucky | Bobbie Jo Chapman |
| 2018 | Dear Dictator | Dear Dictator | Darlene Mills |
| 2018 | Ocean’s 8 | Ocean’s 8 | itsenään (cameo) |
| 2020 | Brahms: The Boy II | Brahms: The Boy II | Liza |
| 2020 | The Secret: Dare to Dream | The Secret: Dare to Dream | Miranda Wells |

Televisiosarjat
| Vuosi | Nimi | Rooli | Jakso(t) |
| 1998–2003 | Dawson’s Creek | Joey Potter | 128 jaksoa |
| 2008 | Eli Stone | Grace Fuller | ”Grace” |
| 2011 | Kennedyt | Jackie Kennedy | 8 jaksoa |
| 2011–2013 | Ensisilmäyksellä | Naomi | ”The Slutty Pumpkin Returns” ”The Poker Game” |
| 2015 | Ray Donovan | Paige Finney | 11 jaksoa |
| 2017 | Kennedyt – kun Camelot murtui | Jackie Kennedy | 4 jaksoa |
| 2018 | Robot Chicken | Belle / Dee Dee (ääni) | ”Never Forget” |

Videopelit
| Vuosi | Nimi | Rooli | Huom. |
| 2005 | Batman Begins | Rachel Dawes | äänirooli |
Aiheesta muualla

Wikimedia Commonsissa on kuvia tai muita tiedostoja aiheesta .
Katie Holmes Internet Movie Databasessa. (englanniksi)
Katie Holmes Elonetissä.
AnnaSophia Robb

| AnnaSophia Robb |
| --- | --- |
 AnnaSophia Robb vuonna 2013.
Henkilötiedot
Syntynyt: 8. joulukuuta 1993 (ikä 30) Denver, Colorado, Yhdysvallat
Ammatti:  näyttelijä
Aiheesta muualla
www.annasophiarobb.com
IMDb 
Elonet
AnnaSophia Robb vuonna 2006.
AnnaSophia Robb (s. 8. joulukuuta 1993 Denver, Colorado, Yhdysvallat) on yhdysvaltalainen näyttelijä.
Esiinnyttyään McDonald’sin mainoksessa Robb sai ensimmäisen roolinsa televisiosarjasta Drake & Josh. Hän näytteli kymmenvuotiaana pääroolin televisioelokuvassa Samanthan ihmeellinen loma. Robb käytti roolissaan ruskeaa peruukkia. Toinen merkittävä elokuva oli Ystäväni Winn-Dixie, jossa hän näytteli pääroolin vuonna 2005. Samana vuonna hän esitti Orvokki Jauhiaista elokuvassa Jali ja suklaatehdas. Silta salaiseen maahan -elokuvassa vuonna 2007 Robb esitti yhden päärooleista ja lauloi ”Keep Your Mind Wide Open” -nimisen kappaleen. Hän näytteli myös salaperäistä tyttöä elokuvassa Kuoleman sadonkorjuu (The Reaping) yhdessä Hilary Swankin kanssa.
Sittemmin Robb on esiintynyt useissa elokuvissa, kuten Jumper (2008), Sleepwalking (2008), Kilpajuoksu taikavuorelle (2009), The Space Between (2010), Soul Surfer (2011) ja The Way Way Back (2013). Television puolella hän esitti nuorta Carrie Bradshaw’ta Carrien päiväkirjat -sarjassa vuosina 2013–2014. Sarja kertoo Sinkkuelämää-sarjan Carrie Bradshaw’n nuoruusvuosista.
Filmografia

| Elokuva | Rooli | Vuosi |
| --- | --- | --- |
| Samanthan ihmeellinen loma | Samantha | 2004 |
| Ystäväni Winn-Dixie | India “Opal” Buloni | 2005 |
| Jali ja suklaatehdas | Orvokki Jauhiainen | 2005 |
| Silta salaiseen maahan | Leslie Burke | 2007 |
| Kuoleman sadonkorjuu | Loren McConnell | 2007 |
| Have Dreams, Will Travel | Cassie Kennington | 2007 |
| Spy School | Jackie Hoffman | 2008 |
| Sleepwalking | Tara | 2008 |
| Jumper | Millie Harris nuorena | 2008 |
| Kilpajuoksu taikavuorelle | Sara | 2009 |
| The Space Between | Sam | 2010 |
| Soul Surfer | Bethany Hamilton | 2011 |
| The Way Way Back | Susanna Thompson | 2013 |
| Carrien päiväkirjat | Carrie Bradshaw | 2013–2014 |
Singlet

| Laulu | Albumi | Vuosi |
| --- | --- | --- |

| “Keep Your Mind Wide Open” | Silta salaiseen maahan | 2007 |
Aiheesta muualla

Kuvia tai muita tiedostoja aiheesta AnnaSophia Robb Wikimedia Commonsissa
AnnaSophia Robbin virallinen kotisivu
AnnaSophia Robb Internet Movie Databasessa. (englanniksi)
Ella Kanninen

| Ella Kanninen |
| --- | --- |
 Ella Kanninen Helsingin kirjamessuilla 2015.
Henkilötiedot
Syntynyt: 3. marraskuuta 1974 (ikä 49) Vihti, Suomi
Ammatti:  juontaja, toimittaja
Siviilisääty:  naimisissa
Puoliso:  Valerio Chinca
Ella Kanninen (s. 3. marraskuuta 1974 Vihti) on suomalainen toimittaja ja juontaja.
Elämä ja ura

Kanninen kirjoitti ylioppilaaksi Nummelan lukiosta vuonna 1993 ja vietti sen jälkeen vuoden Ranskassa Grenoblessa yliopiston järjestämällä kielikurssilla. Hän valmistui toimittajaksi Tarton yliopistosta vuonna 1999. Kanninen on käynyt myös Suomen Ilmailuopiston lentoemäntäkurssin. Ennen televisiouraa hän kirjoitti artikkeleita muun muassa Kauneus ja terveys -lehteen.[lähde? ] Kanninen kirjoitti joulukuussa 2021 ilmestyneen kirjansa Jokanaisen remonttikirja yhdessä Jasmiini Lappalaisen kanssa. Kirjassa annetaan ohjeita pintaremonttien tekoon itse.
Elämä ja ura > Televisiotyö

Kannisen televisioura alkoi Ylen Aamu-TV:ssä. Myöhemmin hän toimi uutistenlukijana TV1:ssä. Suomessa Kannisesta tuli tunnettu televisiokasvo kieltenopetusta antaneen TV1:n tositelevisiosarjan Talo Italiassa juontajana. Lisäksi hän toimi apulaistuottajana vuonna 2007 esitetyssä Talo Espanjassa -sarjassa. Keväällä 2010 esitettiin kilpailusarjan kolmas kausi Talo Ranskassa, ja Kanninen toimi ohjelman apulaistuottajana ja juontajana.[lähde? ]
Vuosina 2008–2009 Kanninen juonsi Yle Teemalla tiedeohjelmaa Tutkiva juttu. Kanninen on juontanut ja toimittanut myös ajankohtaisia tapahtumia. Hän teki Ylelle taustajuttuja Torinon talviolympialaisista 2006. Kesällä 2010 hän juonsi Tangomarkkinat yhdessä Mikko Peltolan kanssa. Juhannuksena 2012 hän juonsi Iiro Rantalan kanssa Yle Teemalla 13-tuntisen Juhannusjuna-kulttuuriohjelman.
Kanninen juonsi MTV3:n Tanssii tähtien kanssa -ohjelmaa vuosina 2006–2007 Marco Bjurströmin kanssa. Hän palasi ohjelman juontajaksi seitsemännelle tuotantokaudelle syksyllä 2012 korvaten äitiyslomalla olleen Vappu Pimiän.
Kanninen on tehnyt myös matkailuohjelmia. Hän työskenteli muutaman vuoden Italian televisiossa matkailuohjelmassa Il Viaggiatore. Yle Teema esitti kevätkesällä 2012 Italiaan keskittyvän matkailuohjelman Tie Roomaan: kaksi pientä elefanttia, jossa Kanninen toimi oppaana. Kesällä 2012 Ylen Aamu-TV:ssä esitettiin Kannisen juontamaa matkailuohjelmaa Ella Kannisen Toscana. Huhtikuussa 2016 ilmestyi Kannisen kirja Ellan Toscana: Kyläelämää Italiassa.
Helmikuusta 2013 Kanninen juonsi Puoli seitsemän -ohjelmaa Yle TV1:llä. Hän oli alun perin Marja Hintikan sijainen tämän äitiysloman ajan, mutta jatkoi tehtävässä syyskuun 2014 loppuun. Kanninen palasi juontamaan ohjelmaa marraskuussa 2020. Kanninen joutui ohjelmasta sairauslomalle vuonna 2021 ja hänelle suoritettiin kohdunpoisto.
Yksityiselämä

Kannisen aviomies Valerio Chinca on italialainen avaruusinsinööri, joka työskentelee energia-alalla. Heillä on kaksi poikaa. Kanninen asui Firenzen ulkopuolella Toscanan maaseudulla ennen kuin muutti lastensa kanssa 2019 takaisin Suomeen ja asettui asumaan Vantaan Ilolaan.
Teokset

Kanninen, Ella & Amir, Ofer (valokuvat): Ellan Toscana : kyläelämää Italiassa.  Helsinki:  Tammi, 2016.  ISBN 978-951-31-8716-3
Kanninen, Ella & Amir, Ofer (valokuvat): Ella : kotona Italiassa.  Helsinki:  Tammi, 2017.  ISBN 978-951-31-9528-1
Kanninen, Ella & Amir, Ofer (valokuvat): Minun Italiani : pieniä tarinoita amoresta zuccheroon.  Helsinki:  Tammi, 2020.  ISBN 978-952-04-1328-6
Kanninen, Ella & Lappalainen, Jasmiini: Jokanaisen remonttikirja.  Helsinki:  Otava, 2021.  ISBN 978-951-1-40852-9
Kanninen, Ella & Lappalainen, Jasmiini: Jokanaisen mökkiremontti.  Helsinki:  Otava, 2022.  ISBN 978-951-1-42098-9
Aiheesta muualla

Ella Kanninen Internet Movie Databasessa. (englanniksi)
Nicolas Cage

| Nicolas Cage |
| --- | --- |
 Nicolas Cage vuonna 2013.
Henkilötiedot
Koko nimi:  Nicolas Kim Coppola
Syntynyt: 7. tammikuuta 1964 (ikä 60) Long Beach, Kalifornia, Yhdysvallat
Ammatti:  näyttelijä, ohjaaja, tuottaja
Puoliso:   Patricia Arquette  (vih. 1995; ero 2001)  Lisa Marie Presley  (vih. 2002; ero 2004)  Alice Kim  (vih. 2004; ero 2016)  Erika Koike  (vih. 2019; ero 2019)  Riko Shibata (vih. 2021) 
Lapset:  2
Näyttelijä
Aktiivisena:  1980–
Merkittävät roolit:  Villi sydän Leaving Las Vegas The Rock – paluu helvettiin Con Air – lento vapauteen Face/Off – kahdet kasvot Bringing Out the Dead Adaptation. Minun versioni National Treasure – kansallisaarre Mandy
Palkinnot
 Parhaan miespääosan Oscar  1995 Leaving Las Vegas 
 Nimikirjoitus
Aiheesta muualla
IMDb 
Elonet
Nicolas Cage (oikealta nimeltään Nicolas Kim Coppola, s. 7. tammikuuta 1964 Long Beach, Kalifornia) on yhdysvaltalainen Oscar-palkittu näyttelijä. Lisäksi hän on toiminut ohjaajana ja tuottajana.
Cage on saanut Oscar-palkinnon roolistaan elokuvassa Leaving Las Vegas (1995). Hän on esiintynyt sekä toimintaelokuvissa että vakavammissa rooleissa ja joissakin mustissa komedioissa.
Cage oli pitkään yksi Hollywoodin suurista tähdistä, mutta verovelat pakottivat hänet tekemään lukuisia b-luokan toiminta- ja kauhuelokuvia. Vuosina 2010–2022 Cage näytteli noin viidessäkymmenessä elokuvassa, joista vain muutama nähtiin valkokankaalla Suomessa. Viime aikoina hänet on nähty myös laadukkaammissa elokuvissa, kuten vuoden 2021 elokuvassa Pig. Cage kertoi maksaneensa viimeiset velkansa vuonna 2022 ja jäävänsä eläkkeelle muutaman elokuvan jälkeen.
Cage on ohjaaja Francis Ford Coppolan veljenpoika ja ohjaaja Sofia Coppolan serkku.
Yksityiselämä

Cage muutti sukunimen Coppola nimeksi Cage, jotta häntä ei suosittaisi setänsä Francis Ford Coppolan maineen vuoksi. Nimen Cage hän otti taiteilija John Cagen mukaan.
Cage harrastaa brasilialaista jujutsua, keräilee sarjakuvia ja on Elvis Presleyn suuri fani.
Hänellä on vuonna 1990 syntynyt poika Weston Coppola Cage Christina Fultonin kanssa.
Hän on ollut ensimmäisen kerran naimisissa vuosina 1995–2001 Patricia Arquetten ja toisen kerran vuonna 2002 vain 107 päivää Lisa Marie Presleyn kanssa.
Kolmannen avioliiton Cage solmi Alice Kimin kanssa vuonna 2004, mutta he ovat sittemmin eronneet. Heillä on vuonna 2005 syntynyt poika Kal-El, joka on saanut nimensä Teräsmiehen alkuperäisnimen mukaan.
Cage avioutui neljännen kerran vuonna 2019 Erika Koiken kanssa Las Vegasissa Yhdysvalloissa. Avioliitto kuitenkin mitätöitiin parin kuukauden kuluttua sen solmimisesta, koska pari oli ollut tuolloin vahvasti juovuksissa ja asianajajansa mukaan "Cage toimi hetken mielijohteesta, eikä ymmärtänyt täysin mitä seurauksia sillä olisi".
Cage avioitui viidennen kerran helmikuussa 2021 vuoden seurustelun jälkeen häntä 30 vuotta nuoremman japanilaisen Riko Shabatan kanssa. Pariskunta sai tyttären syksyllä 2022.
Filmografia > Tuottajana ja ohjaajana

| T = tuottajana; VT = vastaavana tuottajana; O = ohjaajana> Vuosi | T = tuottajana; VT = vastaavana tuottajana; O = ohjaajana> Suomenkielinen nimi | T = tuottajana; VT = vastaavana tuottajana; O = ohjaajana> Alkuperäinen nimi | T = tuottajana; VT = vastaavana tuottajana; O = ohjaajana> T | T = tuottajana; VT = vastaavana tuottajana; O = ohjaajana> VT | T = tuottajana; VT = vastaavana tuottajana; O = ohjaajana> O | T = tuottajana; VT = vastaavana tuottajana; O = ohjaajana> Laji | T = tuottajana; VT = vastaavana tuottajana; O = ohjaajana> Huom. |
| --- | --- | --- | --- | --- | --- | --- | --- |
| 2000 | Bel Air | Bel Air |  |  |  | elokuva |  |
| 2000 | Shadow of the Vampire | Shadow of the Vampire |  |  |  | elokuva |  |
| 2002 | Sonny | Sonny |  |  |  | elokuva | myös näyttelijänä |
| 2003 | David Galen elämä | The Life of David Gale |  |  |  | elokuva |  |
| 2005 | Lord of War | Lord of War |  |  |  | elokuva | myös näyttelijänä |
| 2006 | The Wicker Man | The Wicker Man |  |  |  | elokuva | myös näyttelijänä |
| 2007 | Next | Next |  |  |  | elokuva | myös näyttelijänä |
| 2007 | The Dresden Files | The Dresden Files |  |  |  | televisiosarja |  12 jaksoa “Birds of a Feather” “The Boone Identity” “Hair of the Dog” “Rules of Engagement” “Bad Blood” “Soul Beneficiary” “Walls” “Storm Front” “The Other Dick” “What About Bob?” “Things That Go Bump” “Second City”  |
| 2008 | Bangkok Dangerous | Bangkok Dangerous |  |  |  | elokuva | myös näyttelijänä |
| 2010 | Noidan oppipoika | The Sorcerer’s Apprentice |  |  |  | elokuva | myös näyttelijänä |
| 2012 | A Thousand Words | A Thousand Words |  |  |  | elokuva |  |
| 2012 | Can’t Stand Losing You | Can’t Stand Losing You: Surviving the Police |  |  |  | dokumenttielokuva |  |
| 2017 | Vengeance: A Love Story | Vengeance: A Love Story |  |  |  | elokuva | myös näyttelijänä |
Aiheesta muualla

Kuvia tai muita tiedostoja aiheesta Nicolas Cage Wikimedia Commonsissa
Nicolas Cage Internet Movie Databasessa. (englanniksi)
Stara.fi:n haastattelu
Cairnterrieri

| Cairnterrieri |
| --- | --- |

Avaintiedot
Alkuperämaa:  Skotlanti
Määrä:  Suomessa rekisteröity 12 867
Rodun syntyaika:  n. 100 vuotta sitten
Alkuperäinen käyttö:  metsästyskoira
Nykyinen käyttö:  seura- ja näyttelykoira
Elinikä:  13–15 vuotta
Muita nimityksiä:  cairni, Cairn Terrier, cairni terjer  [lähde? ]
FCI-luokitus:  ryhmä 3 Terrierit   alaryhmä 2 Pienet terrierit #4
Ulkonäkö
Paino:  ihanne 6–7,5 kg
Säkäkorkeus:  28–31 cm
Väritys:  kerman- tai vehnänvärinen, punainen, harmaan eri sävyt, melkein musta ja brindle; juovikkuus kaikissa edellä mainituissa väreissä hyväksytään
Cairnterrieri (engl. Cairn Terrier, [kɛrn] tai suomalaistettuna [kɑirn]) on yksi vanhimpia terriereihin kuuluvia koirarotuja, joka on kotoisin Skotlannin ylämailta.
Nimen elementti cairn juontuu gaelin kielen kiviröykkiötä tai louhikkoa tarkoittavasta sanasta. Terrierejä käytettiin metsästyksessä louhikoissa ja luolissa elävien eläinten, kuten kettujen, saukkojen ja mäyrien, ajamiseen ulos metsästäjän näkösälle ja ammuttavaksi.
Ulkonäkö

Cairnit ovat pienikokoisia, mutta tukevaluustoisia koiria. Yleensä cairnit ovat säkäkorkeudeltaan 28–31 senttimetriä. Korvat ovat pystyt, häntä suora ja seisoma-asennossa paino nojaa etutassuille. Rotumääritelmä kuvaa cairnterrieriä luonnollisen näköiseksi, ja sellaisia ne ovatkin. Cairnien turkki on kaksiosainen, siinä on pehmeä alusvilla ja karkea päällysturkki. Turkkinsa ansiosta cairn ei palele talvella, eikä sillä ole kuuma kesällä. Turkki on niin sanottu säänkestävä ja likaahylkivä. Cairnin turkkia ei suositella pestäväksi sampoolla kovin usein, vaan yhdestä kahteen kertaa vuodessa on sopiva määrä, ellei se sotke itseään esimerkiksi ulosteissa. Sen sijaan normaalit tassupesut vedellä kuuluvat cairnin arkipäivään.
Turkki on karkea ja se trimmataan sormilla nyppimällä lepovaiheeseen siirtyneet karvat. Cairnterrieriä ei saa leikata saksilla, vaan turkki pidetään kunnossa nyppimällä. Leikattu karva jää pehmeäksi ja siten menettää säänkestävyytensä. Ainoastaan siistiminen, kuten tassujen pyöristys ja peräaukon lähiympäristö voidaan hoitaa saksien avulla.
Cairnin väri voi vaihdella vehnänvaaleasta mustanharmaaseen, mutta valkoinen ja pikimusta eivät ole rotumääritelmän mukaisia värejä. Useilla koirilla kuono, korvat ja häntä erottuvat tummempina.
Luonne ja käyttäytyminen

Suomen Kennelliiton rotumääritelmässä cairnterrierin luonnetta kuvataan näin: ”Peloton ja iloinen. Itsevarma, mutta ei riidanhaluinen.” Cairnterrierit ovat terhakoita ja erittäin iloisia koiria. ”Iso koira pienessä paketissa.” Itsepäisyyttä löytyy monilta yksilöiltä, joiltakin jopa todella paljon, mutta cairnin koulutus ei kuitenkaan ole ongelma, jos siihen jaksaa perehtyä. Cairnterrieri on erittäin älykäs ja oppivainen koira. Se on jalostettu aikoinaan itsenäiseen työskentelyyn muun muassa ajamaan pois viljapeltojen laidoille kerättyihin kiviröykkiöihin (cairn ’kiviröykkiö’ gaelin kielellä) piiloutuneita jyrsijöitä.
Cairnterrieri voi olla niinkin viisas, että sitä ei välttämättä kiinnosta tehdä pyydettyä asiaa, jos tarjolla on jotakin mielenkiintoisempaa kuten orava istumassa viereisen puun oksalla. Cairnterrieri on hyvin alkuperäisenä säilynyt rotu. Se on riistavaistoinen, joten se saattaa sännätä jäniksen, oravan tai variksen perään. Joskus ”riistaa” voivat olla esimerkiksi ohimenevät pyoräilijät, autot ja juoksijat. Cairnterrieri on lapsiystävällinen, mutta ei sovi pienen lapsen talutettavaksi ilman aikuisen läsnäoloa ja valvontaa. Haukkuherkkyyttä esiintyy myös jonkin verran, mutta cairnterrierit eivät hauku turhasta, vaan ne vain pitävät oman reviirinsä vartioimisesta haukkumalla. Aggressiivisuutta ei kuitenkaan tällaisissa tapauksissa esiinny kuin todella harvoin.
Alkuperä

Vasta vuonna 1910 ”lyhytkarvainen, pystykorvainen skyenterrieri” sai oman rotunimensä cairnterrieri ja vuotta myöhemmin oman näyttelyluokan Britteinsaarilla. Rodusta tuli ensin suosittu Englannissa, ja myöhemmin se levisi muualle Eurooppaan Pohjoismaita myöten. Suomessa rotu nähtiin ensimmäisen kerran koiranäyttelyssä vuonna 1933.
Kuuluisia cairnterrierejä ja niiden omistajia

Dorothyn Toto-koira elokuvassa Ihmemaa Oz (1939) on cairnterrieri.
Kuuluisia cairnin omistajia ovat olleet muun muassa useat Englannin hallitsijasukujen jäsenet, kuten Yrjö V ja Jaakko VI sekä kruunustaan luopunut Edvard VIII, joka antoi Wallis Simpsonille Slipper-pennun.
Lapinlahden Lintujen laulusolisti Timo Erängöllä oli cairnterrieri nimeltä Iines. Yhtye teki koirasta kappaleen ”Mun muriseva koirani Iines”, joka julkaistiin albumilla Etiäppäin syksyllä 2007.
Aiheesta muualla

Kuvia tai muita tiedostoja aiheesta cairnterrieri Wikimedia Commonsissa
Rotumääritelmä (Arkistoitu – Internet Archive) Cairnterrierikerho ry
Tauno Pasanen

Tauno Pasanen Pihtiputaan välikäräjillä 18. huhtikuuta 1969 kuuntelemassa tuomiotaan.
Tauno Veikko Pasanen (s. 19. huhtikuuta 1934 Pihtipudas) on suomalainen rikoksesta tuomittu henkilö, joka on syyllistynyt neljän ihmisen murhaan ja yhden tappoon. Pasanen ampui neljä häntä rauhoittamaan tullutta poliisia Pihtiputaan Korppisten kylässä 7. maaliskuuta 1969. Elettyään 14 vuotta vapaudessa hän kuristi 24. elokuuta 1996 entisen vaimonsa hengiltä Riihimäellä, josta hänet tuomittiin täyttä ymmärrystä vailla olevana tehdystä taposta seitsemäksi vuodeksi vankeuteen.